Pieter Cloete het 'n Afrikaans.com-uitskieterlys van 100+ liedjies wat oor die afgelope eeu 'n indruk gelaat het, saamgestel.
Pieter Cloete se uitskieterlys
Pieter Cloete is 'n omroeper op Groot FM en jy kan Sondaemiddae inskakel op sy program. Sy passie is Afrikaans en hy vervaardig weekliks Maroela Media se Top 20-liedjielys. Hy is ook verantwoordelik vir die radio-weergawe wat weekliks op 11 gemeenskapradiostasies uitgesaai word. Lees sy musiekblogs by www.pietercloete.com.
Chris Blignaut was 'n Afrikaanse sakeman, sanger en liedjieskrywer. Van sy treffers sluit in: Ou Ryperd, Ou Tante Koba en Daar Oorkant Die Spruit.
Jan asb tog squeeze my
Hy kon nie 'n bestaan voer uit musiek alleen nie en het as jong man by 'n versekeringsmaatskappy gewerk met musiek as sy stokperdjie. Gedurende die vroeë twintigerjare het hy aanvanklik sangonderrig van Aimee Parkinson ontvang en daarna ook van Alfred Bell, madam Palmer en signor Pentuzzi.
Omstreeks 1923 het hy een van die eerste sangers geword wat oor die radio uitgesaai het en in 'n radiowedstryd die beste gevaar het in die afdeling vir baritons en oratoriums. Blignaut kon ook daarop aanspraak maak dat hy die eerste Afrikaanse sanger was wat in kort rolprente vir die Afrikaanse silwerdoek opgetree het.
Die liedjie was ook baie jare later uit die stof getel toe Dozi dit op een van sy albums geplaas het.
Tydens die 1930's het Boeremusiek 'n groot oplewing gehad. Orkeste soos die Vier Transvalers, die Vyf Hartbrekers en die Vier Namakwalanders het Boeremusiek op plaat vrygestel, wat die musiekvorm se gewildheid vinnig laat toeneem het.
Bodenstein se loopbaan het oor meer as 60 jaar gestrek en hy het saam met verskeie groot name soos Hendrik Susan, Taffie Kikillus, Gerrie Snyman en Arnout Malherbe opgetree. Hy was vir lank 'n waardevolle lid van die polisieorkes.
Oom Gertjie was al redelik oud toe 'n platemaatskappy hom omgepraat het om plate te maak. Hy het die volgende 78-spoedplate gemaak:
My Golfies polka, Die Deurstoot settees, Eenskaarploeg settees, Rekbek wal, Wegloper vastrap en Afsê wals.
My dolla is 'n loskop
Al Debbo was nie net lief vir sing nie, maar het ook in altesaam twintig rolprente gespeel.
n Suksesvolle weergawe van Nico Carstens en Anton de Waal se komposisie.
In 1949 begin sy haar stemopleiding in Suid-Afrika. Alhoewel sy meer op operamusiek gefokus het, het sy ook Afrikaanse gunstelinge soos Liefste Madelein gesing. Die bekende radiopersoonlikheid Daniël Kirstein, wat onder die skuilnaam Chris Steyn talle Afrikaanse trefferliedjies geskryf het, het vir die lirieke van "Liefste Madelein" gesorg.
Kom haal my pappie
n Ander baie populêre liedjie van hulle was Een aand op 'n trein na Pretoria.
Die groep reik 20 plate tussen 1953 en 1973 uit.
Ek is Fransie
Die Briels, met hul skatkis van 480 oorspronklike Afrikaanse liedjies.
Hy kry sy eerste trekklavier op die ouderdom van 13 en wen sy eerste musiekkompetisie ses maande later.
In die vroeë sestigs was Jim Reeves meer populêr in Suid-Afrika as Elvis Presley.
In Augustus en September van 1964 het TEAL Records, die verspreiders van RCA Records in Suid-Afrika, so baie kopieë van Jim Reeves se Souvenir-album verkoop dat hulle te min kopieë van die oorspronklike albumomslag gehad het. Dit het hulle genoop om 'n tydelike omslag te maak todat die oorspronklike omslag weer indruk was.
Die skepper van een van die bekendste kinderliedjies in Afrikaans, Betty Misheiker. Sy was ook verantwoordelik vir liedjies soos Ek's 'n dapper muis en Almal dra 'n jas.
Padda wou gaan opsit
Die padda wou gaan opsit se gewildheid haal die nuusblaaie wat selfs die lirieke volledig weergee by 'n spotprent deur die legendariese T.O. Honiball, die vader van die Adoons-hulle-tekenprente.
Vat hom Dawie
Die jaar 1968 was 'n groot jaar vir Springbokrugby met die Britse Leeus wat na Suid-Afrika getoer het. Die Springbokke se kaptein was Dawie de Villiers en ysters soos Frik du Preez, Tiny Naudé, Syd Nomis en Jannie Engelbrecht was in die span. "Ons is deur ons platemaatskappy gevra om 'n Afrikaanse popliedjie te skryf," vertel Eddie. "Ons was die dag in die ateljee en middagete het die base kom luister wat ons opgeneem het. Hulle wou toe weet wat op die B-kant sou wees. Ons het beplan om 'n instrumentele liedjie daarvoor op te neem, maar hulle het dit afgekeur. Ons is toe aangesê om 'n nuwe liedjie te skryf.
"Barry Jarman het 'n meisie gehad wat ons almal Fluffy genoem het, en ons het altyd gespot: `Vat hom, Fluffy`.
"Dit het toe Vat hom Dawie geword. Die liedjie is binne 'n uur geskryf en binne nog 'n uur opgeneem. Dit het die A-kant van die enkelspeler geword en is tot vandag The Bats se grootste treffer. Ek kan nie eens meer onthou wat die ander liedjie was nie!"
Nick Taylor en Min Shaw het ook in dieselfde jaar, Die oukraalliedjie opgeneem, maar dis Groep Twee se weergawe wat die derde plek op Springbokradio se treffersparade behaal en 15 weke lank op dié treffersparade gekuier het.
Seker een van Al Debbo se bekendste liedjies oor die jare.
Min Shaw en Lance James het saam gewerk en die album met dieselfde titel in 1968 uitgereik.
Gé Korsten was 'n legendariese Suid-Afrikaanse sanger wat 'n groot stempel op die Afrikaanse kultuur afgedruk het. Vandag nog word sy lied, Liefling, by rugbywedstryde in Bloemfontein en Pretoria gespeel. Sing Seeman Sing is ook eie aan Gé.
Die Banneling was ook die temalied van die fliek met dieselfde naam.
Francois en Lucille Ackerman het in die Suid-Afrikaanse musiekwêreld bekend geword. Hulle is dikwels met die wêreldberoemde sangpaar van weleer, Jeanette MacDonald en Nelson Eddy, vergelyk. My hart verlang na die Boland het veral vir Lucille bekendheid verwerf.
Korsten het nege goue plate agter sy naam gehad. Hy het tydens sy loopbaan, wat oor 40 jaar gestrek het, 58 albums opgeneem. Hy het ses Sarie-toekennings ontvang en in 1979 'n Artestoekenning vir sy TV-program Gé Sing.
Op 17 November 1972 betree hulle die Springbokradio top 20 op nommer 20.
As jy 'n kind was in die vroeë sewentigs, sal jy onthou hoe jy voor die radio vasgenael was as die liedjie in storietyd gespeel is.
Diki Diki Daai daai
Al Debbo ontvang in 1999 'n toekenning van die ATKV vir sy bydrae tot Afrikaanse vermaak. In 2005 ontvang hy 'n SAMA-toekenning vir lewenslange bydrae.
Haar deurbraak het gekom toe sy genooi is om op Gwynneth Ashley Robin's se program op te tree en daarna gevra is om Ek verlang na jou, op te neem.
Hy het ses Sarie-toekennings ontvang en in 1979 'n Artes-toekenning vir sy TV-program Gê Sing.
Anton het in die tyd byna eiehandig al die musiek vir Sonja se albums geskryf. Waterblommetjies, Harlekyn, Hanoverstraat, Trein na Matjiesfontein, Ta' Mossie se sakkie-sakkie boeredans en Oberammergau is net van die treffers waarmee Sonja Heroldt die treffersparades en toekenningsaande verower het.
Sy het bekendheid verwerf met liedjies soos Ek Verlang Nog Altyd (saam met Jan Grové) en kinderliedjies soos Pinocchio en Tien klein paddatjies.
In 2011 vier hy 40 jaar van Afrikaanse musiek en sedert Christa Steyn se afsterwe in 2012 - na 'n jaarlange stryd teen kanker - werk hy veral saam met Susan Mouton (tjello), Clinton Zerf (verwerker), Coenraad Rall (klavier).
Cora Marie se deurbraak het egter in 1981 gekom. Die radio-omroeper Sarel Marais, wat haar die bynaam Bossiekop gegee het, het Pieter Britz se komposisie "Gee haar 'n roos" een Dinsdagaand op Radio Hoëveld gespeel en gedink dat min mense dit sou hoor omdat omtrent alma destyds na Dallas op televisie gekyk het. Die navrae het egter gegin instoom en op 13 Maart daardie jaar het "Gee haar 'n roos" tot Springbok Radio se Top 20 betree.
Tannie Babs, wat van Janita se liedjies geskryf het, het in 'n Rapport-onderhoud die volgende gesê: "Ek het altyd vir Janita gesê dït ( Rolbos ) is haar Kinders van die wind ."
Sonja Herholdt is 'n Suid-Afrikaanse aktrise en sangeres wat bekend geword het vir liedjies soos Ek verlang na Jou, Harlekyn, Waterblommetjies, Skipskop en Jantjie.
n Brief vir Simone
Hierdie liedjie was die temaliedjie van die fliek met dieselfde titel wat deur Anton Goosen en FC Hamman vervaardig is.
Hy het in die 1980's en 1990's hoofsaaklik in Siprus gewoon voordat hy na Suid-Afrika teruggekeer het. Hy is bekend as musiekskywer en sanger, maar ook as televisieaanbieder van Kwêla op KykNET. Hierdie was een van sy liedjies wat hom baie populêr gemaak het in die 1980's.
Die liedjie was ook die temaliedjie van die televisiereeks: Skoppensboer.
Weereens het Rina die kol getref met 'n bestaande liedjie waarvoor daar Afrikaanse woorde geskryf is. Die Duitse liedjie Take away the heartaches van die (Duitse) sangeres Nicole, is gebruik en Afrikaanse lirieke is bygevoeg.
Hoewel sy die album Soos ou vriende vrygestel en treffers met die enkelsnit Ek mis jou so gehad het, was dit die titelsnit van haar vorige album, Ek lewe, wat die treffer van die jaar geword het.
Bles se treffers, onder meer die liedjie "Reik na die sterre", was meestal Duitse komposisies waarvoor sy vrou, Leonie, Afrikaanse lirieke geskryf het.
Louis was 'n Afrikaanse sanger, komponis en liedjieskrywer. Hy het bekendheid verwerf met sy musiek vir die TV-reeks Ballade vir 'n enkeling, waaronder die liedjie "Voshaarnooi".
Laat my lewe laat my liefhê
In 1989 het 'n rolprent oor Bles se lewe, The devil and the song, verskyn. Bles het homself gespeel en die draaiboek is geskryf deur niemand anders nie as PG du Plessis.
Sy professionele sangloopbaan het in 1984 begin met die vrystelling van sy tweede album "Bles" wat in minder as 'n maand (25 000 kopieë) goue status bereik ket. Die oorspronklike liedjie is deur Groep 2 geskryf.
Rabie besoek Amsterdam in 1990. Byna terselfdertyd word die snit Hillbrow vanaf sy Eet kreef-album 'n treffer in België, waarna Rabie sy sukses met 'n solo-toer opvolg. Die liedjie was alreeds baie populêr in Suid-Afrika.
André Swiegers maak sy deurbraak in 1990 toe Laurika Rauch sy liedjie Blou sing en dit trefferstatus bereik.
Met 'n graad in bedryfsielkunde van die Potchefstroomse universiteit het hy vir 'n jaar en nege maande 'n "regte werk" by Sanlam gehad waar hy hom in personeelbestuur sou bekwaam. Dit is daar, by die werk, waar hy sy trefferliedjie, Wenners, geskryf het.
Haar album met dieselfde titel was haar eerste album wat platinumstatus bereik het.
Die Apostoliese Geloofsending van SA (AGS), waarvan Geyser en Van der Merwe pastore was, het 'n kommissie van ondersoek aangestel en bevind dat "jeugrebellie" en 'n "vreemde jeugkulteur" deur Prophet gekweek word. Nà die demokrati­sering van Suid-Afrika in 1994 het daar egter 'n totale ommeswaai in die gesindheid teenoor die sanggroep gekom. Prophet het allengs "volksbesit" geword en is met agt ATKV-Liertoekennings vereer vir "Mees Uitnemende Geestelike Musiek", en Geyser en Van der Merwe is oor kerkgrense heen vir optredes uitgenooi. Onder meer die liedjie "Houtkruis" het groot gewildheid beleef .
Soos die wit duif vlieg
Greta Jones se eerste album is uitgereik toe sy slegs sewe jaar oud was. Dié album is in 1991 opgeneem en is nou op CD en kasset deur BMG
heruitgereik. Jones is 'n jaar ná die opname van die album op 4 April 1992 dood.
Hoor jy die klokke lui
Van haar ander treffers sluit in Rolbos, My Danklied, Wilde Aalwyn en Meisiekind. Juanita het ook gereeld saam met Manuel Escorcio opgetree.
Dans met die rooirok
Randall Charles Wicomb, gebore 30 Januarie 1949, was 'n Afrikaanse sanger en driemalige wenner van die ATKV se Crescendo-sangkompetisie (1975, 1976 en 1977).
Koos Kombuis is in 1954 gebore in Kaapstad. As sanger het hy veral roem verwerf as deel van die Voëlvry-bewegin in die tagtigerjare. Vandag is hy bekend as sanger, digter en skrywer. Sy liedjie Lisa se klavier is gebaseer op 'n vriendskap met Liza Joubert. Hulle het ontmoet op biblioteektrappies na afloop van 'n etensuurkonsert.
Hy word in 1987 afgedank omdat hy aanhalings uit PW Botha se toesprake in sy musiek gebruik het.
Ná sy afdanking word Rabie 'n voltydse musikant onder die verhoognaam Johannes Kerkorrel en die Gereformeerde Blues Band. Die liedjie resoneer sy liefde vir Afrika en vertel die storie van "Afrika voor die skepe uit die weste kom" en hoe die reik minarale skate Suid-Afrika sou verander.
Hofmeyr se musiekloopbaan het reeds vroeg in sy lewe begin: Hy het as jong seun in die kerkkoor gesing en reeds op elfjarige ouderdom begin om musiek te skryf. Hy sê dit het als begin by 'n groentjiekonsert …
Hy het bekendheid verwerf toe hy in 1991 as die algehele wenner van die eerste Noot vir Noot TV-vasvraprogram op televisie uit die stryd getree het. Els begin sy sangloopbaan in 1993 deur saam met Ken Mullan voor regstreekse gehore op te tree. Sy album Vat- Vat, was 'n platinumverkoper in 1995.
Sy CD met dieselfde titel wen die kategorie Beste verkoper in 1995 by die FNB SAMA toekennings.
Hy was veral bekend vir sy treffer Ek sou kon doen met 'n miljoen. M-Net het byvoorbeeld die liedjie vir hulle TV-reeks "Doen met 'n Miljoen" gebruik.
Sy vierde album, Ge-Trans-For-Meer, is geskryf terwyl hy in Kaapstad gebly het en dit sluit ook sy eie weergawe van die tradisionele Afrikaanse liedjie "Al lê die berge nog so blou" in.
Die liedjie verskyn op sy album Alles van die beste, wat in 1996 vrygestel is. 19 jaar later het Coenie de Villiers David genader om die liedjie te verwerk en saam met die kletsrymer VITO te werk. Die liedjie en 'n onderhoud met David Kramer verskyn ook op 'n kykNET-episode van Vat die Rap.
Johan Stemmet is 'n Afrikaanse sanger en jarelange aanbieder van die bekende TV-musiekprogram Noot vir Noot (sedert 1989).
Die Baron is die verhoognaam van Deon Heyneke, 'n Afrikaanse sanger met verskeie treffers. Bokke se klok is een van die liedjies op sy album, Bakgat Boogie.
Die kleur van jou oë
'n Bekende Suid-Afrikaanse Country-sanger. In sy sangloopbaan het hy net albums vrygestel wat hoofsaaklik in Afrikaans was.
Alhoewel sy nie die oorspronklike skrywer van die liedjie was nie, en die liedjie vroeër deur ander kunstenaars opgeneem is, het sy nuwe lewe in die ou liedjie geblaas.
Sy debuutalbum Vreemde Stad is in 2000 by die KKNK vrygestel en was ongelooflik suksesvol.
Die eerste liedjie op hulle album Yskoud, en was ook deels verantwoordelik vir hulle sukses
Juanita onthou nog goed hoe sy in 2001 toe nog vars in die bedryf – by die destydse Geraas-musiektoekenningsaand in Johannesburg moes optree. Haar liedjie Ska-rumba was die treffer van die jaar.
Haar eerste album, "Poles apart", is in 2001 deur EMI vrygestel. Haar populariteit en die impak van hierdie trefferliedjie lei daartoe dat die term die "Zoid-generasie" geskep is.
Hulle tweede album, Rooi Rok Bokkie, word in 2002 vrygestel en bereik binne weke treffer-status.
Kurt het in 2003 by die Geraas Musiek-toekennings die Liedjie van die jaar-toekenning vir Meisie meisie ontvang.
Hy is in 2002 deur die ATKV as wenner van die Crescendo-sangkompetisie aangewys. 'n Jaar later skryf hy die treffer.
Sy solodebuutalbum, My Hart Is Aan Die Brand is in 2003 deur Select-musiek uitgegee. Een van die liedjies op die album, Ek wil my baby hê vanaand, was ondermeer diè liedjie wat tot die sukses van die album gelei het.
Hemel op die Platteland het geskiedenis gemaak toe dit offisieel op 5fm se nasionale speellys geplaas is.
Jan Blohm se debuutalbum, Melkstraat Confessions, het in 2004 verskyn. Hierdie album het met die 2005 Geraas Musiek-toekennings die kollig gesteel toe dit te midde van sterk kompetisie met drie van die vernaamste toekennings weggestap het.
Skud jou "biscuit"
Haar album met dieselfde titel was ook in 2004 vir 'n SAMA-toekenning genomineer.
Alhoewel Fredi nie 'n kategoriewenner in die 2007 SAMA's was nie, het hy nog steeds kommersiële sukses met die liedjie behaal.
Die album met dieselfde titel het in 2006 goue status bereik.
In 2005 word sy liedjie, Pampoen, aangewys as Geraas: Liedjie van die jaar.
Die Leeuloop is 'n liedjie deur die sanger Robbie Wessels wat in 2006 vrygestel is. Die liedjie is voor en tydens rugbytoetswedstryde in die Drienasiesreeks op TV vertoon as deel van die selfoonmaatskappy Vodacom se reklameveldtog. Leeuloop was een van Wessels se snitte op sy tweede album, Halley se Komeet en is ook in die rolprent Poena is Koning (2007) gebruik.
Die titelsnit van sy album, Groen trui, was ook deel van die kykNET-reeks Orion se klankbaan.
Dié liedjie was baie kontroversieel, soveel so dat die Departement van Kuns en Kultuur 'n mediaverklaring in Februarie 2007 uitgereik het oor die lirieke en hoe sekere Afrikaners die liedjie interpreteer het.
'n Jaar nadat hy Voorwaarts mars vrygestel het, wen hy in 2008 'n Huisgenoot Tempo-toekenning vir Dansalbum van die jaar vir sy CD met dieselfde titel.
In 2006 neem hy deel aan kykNET se Idols-reeks en word as naaswenner bekroon waartydens hy 'n platekontrak met Sony-musiek losslaan. Sy debuutalbum, Kô Ma Hier, is in 2007 uitgereik.
In 2010 ontvang Darren 'n SAMA-toekenning vir beste verkoper in die afdelings "true tone"-aflaaideuntjie vir "Kaptein".
Sorina se album Hoezit my Tjomma is 'n toonvenster van haar veelsydigheid. Die album het reeds goue status bereik.
Wat het gebeur in Aliwal-Noord
Met die liedjie "Wat het gebeur by Aliwal-Noord?" verower hy in 2009 die VONK-toekenning vir Liedjie van die Jaar.
In 2009 reik hy sy CD en DVD uit van Luidkeels Oorgegee. Die populariteit van die CD maak dat hy in 2010 'n SAMA-toekenning vir die CD ontvang.
Die "zef" liedjie was verseker dié liedjie wat in 2009 uitgestaan het. Daar was wel gemengde gevoelens oor dié liedjie, maar of jy nou daarvan gehou het of nie, het jy verseker (tenminste een keer) daarna geluister.
Die soeke na homself het gelei tot een van die grootste liedjies van 2010, Spieëltjie. In 'n onderhoud op Jacaranda FM het Bobby die volgende gesê: "In Junie 2009 het ek voor die spieël gaan staan en skryf wat ek sien en ervaar. Dit het my ongeveer twee ure geneem. Ek is nooit tevrede met 'n song wat ek skryf nie, het altyd ander se raad en insette nodig. So ek het twee ouens in my band gevra om te help skaaf aan die liedjie en bietjie af te rond. Maar die lirieke en melodie het ek self geskryf. Spieëltjie is vir my 'n ontvlugting wat my help om myself beter te kan sien en ervaar en verstaan … en dit help my om 'n beter mens te word en te vorm, dit is my eie emosionele rollercoaster ride song."
Tydens die 2011 SAMA-toekennings is hy vir die beste countrymusiek-album bekroon.
Izak Davel is oral: In die hoofrol van 'n fliek, 'n hartebreker in 'n sepie en 'n verleier op CD! Alles wat hy aanpak, doen hy vreesloos. Daarom noem hy sy jongste album vir EMI bloot Vreesloos.